Dănuţ Ungureanu 
DOMUS 


GENERALITĂŢI 


Obiectul 5-K-303, ca st celelalte obiecte cuprinse în 
gama 5-K, face parte din categoria accesoriilor cunoscute 
sub numele generic de „case”. Ele sunt destinate, în 
principiu, satisfacerii nevoii fireşti de izolare a 
consumatorului, protejării sale temporare împotriva 
acţiunilor violente şi a efectelor cumulate produse de către 
POH. Majoritatea obiectelor înglobate în categoria mai sus 
menţionată se pretează ţi altor utilizări de complexitate 
scăzută ori medie dintre care câteva sunt amintite în anexa 
nr. 2 a acestui prospect. In funcţie de imaginaţia fiecărui 
consumator, pot fi Improvizate diverse alte combinaţii 
folositoare. Se observă, deci, că gama obiectelor 5-K poate 
prelua pe o perioadă scurtă de timp funcţiile unui complex 
compartimentat de boxe, fără însă a-l înlocui în totalitate. 


ATENŢIE: Folosirea îndelungată a obiectelor din 
gama 5-K prezintă pericol de apariţie a unor grave 
tulburări psihomotoare. 


Obiectul 5-K-303 se prezintă sub forma unui 
paralelipiped cu dimensiunile 4.000 x 3.000 x 2000 mm, 
confecţionat din răşini sintetice cu inserţie de plasă 
metalică, imitând diverse materiale deficitare. Obiectul 
este ambalat într-o folie sterilizată de polietilenă care se va 
desface de-a lungul liniei roşii punctate. El poate fi 
amplasat, după dorinţă, într-o zonă cu un indice de 
aglomerare puţin mai scăzut decât 10, avându-se grijă în 
prealabil să nu se depăşească distanţa de siguranţă până 
la primul complex compartimentat de boxe. 


După ce a fost pregătit conform instrucţiunilor de 
mai jos, obiectul 5-K-303 este gata pentru a fi folosit. El 


permite dozelor normale de noxe şi radiaţii eliberate de 
către POB să pătrundă nestingherite şi împiedică pentru o 
perioadă relativ scurtă de timp pătrunderea dozelor mai 
ridicate decât normalul 


CONTRAINDICAŢII - Persoane cu sechele datorate 
expunerii prelungite la POL, suferinzi de Imunitate 
halucinogena,  fceterodozare, clivorrde, onirite, frică 
galopantă. Persoane predispune la crize de panică acută. 
Discordanţe, alergii comunitare, sindrom de 
incompatibilitate. A-gresâvitate congenitală 


MOD DE ÎNTREBUINŢARE 
A. PREGĂTIREA OBIECTULUI PENTRU FOLOSIRE 


După ce a fost îndepărtată folia sterilizată de 
polietilenă, consumatorul va lăsa obiectul 5-K în afara 
ambalajului un interval de minimum 24 de ore pentru în 
acesta să se acomodeze cu procentajul normal de noxe şi 
radiaţii conţinut de către POL. 


ATENŢIE! Folosirea îndată după despachetare a 
obiectului 5-K poate conduce la pierderea vieţii prin şoc de 
tranziţie. 


După expirarea perioadei de acomodare cu POC, 
obiectul este gata pentru a fi folosit. In acest scop se rupe 
sigiliul căii de acces „a” (v. fig. 1). Desigilarea orificiului de 
acces al luminii naturale şi observare a exteriorului se face 
din interiorul obiectului 5-K (v. fig 2). 


B. INSTRUCŢIUNI DE FOLOSIRE 


n” 


1. Calea de acces „a” se prezintă sub forma unui 
panou dreptunghiular cu dimensiunile 2.100 x 700 mm 


articulat pe una dintre laturile sale în peretele obiectului 
5-K. Calea de acces „a” se deschide spre exterior prin 
apăsarea şi tragerea piesei „a. l”. din figură. După 
deschidere se lasă din nou să se scurgă 8 până la 10 ore 
pentru instalarea condiţiilor caracteristice POL. 


2. Accesul în interiorul obiectului 5-K se face după 
scurgerea intervalului de 8 - 10 ore, prin calea de acces 
„a”. După ce consumatorul a pătruns în interior, calea de 
acces „a” se blochează în poziţia „închis” cu ajutorul celor 
trei piese metalice prevăzute în acest scop pe faţa 
interioară a panoului. Pentru siguranţă, panoul a fost 
prevăzut şi cu un dispozitiv electromagnetic de Wocare. 


ATENŢIE! Orice neglijenţă manifestată la închiderea 
din interior a căii de acces „a” pune în pericol viaţa 
consumatorului 


După îndeplinirea corectă a instrucţiunii nr. 2, 
consumatorul poate renunţa temporar la folosirea filtrelor 
absorbante din regiunea feţei. 


3. Armarea dispozitivului de securitate se face prin 
conectarea la sursa de 10 KV şi apăsarea butonului „S” 
indicat în figura 3. Descărcările electrice produse la 
atingerea obiectului 5-K-303 de către un agent ostil 
oarecare nu provoacă degradări ale stratului exterior al 
pereţilor. 


4. În interiorul obiectului 5-K sunt instalate o masă 
„b”, un scaun „e”, un pat rabatabil „d” precum şi un 
conteiner compartimentat „e” al cărui conţinut este 
prezentat în anexa nr. 1 a prospectului. Fixarea în planşeu 
a accesoriilor mai sus menţionate se face cu ajutorul 
jbutoajtelor 1 - 16 conţinute de trusa ataşaşi obifetuluţ 5- 
K-303. 


5. Cuplarea cu sursele exterioare de căldură, aer 


lichide de nutriţie şi ştiri se face de la panoul „f” a cărui 
configuraţie este prezentată în figura 4. Circuitul de aer 
este prevăzut cu un filtru absorbant capsulat care se 
plasează într-o poziţie de securitate maximă. Sub panoul 
cu siguranţe al circuitelor de căldură, aer şi lichide de 
nutriţie sunt prevăzute comutatoare cu două poziţii 
marcate prin culoarea roşie pentru poziţia „deschis” şi 
culoarea verde pentru poziţia „închis”. 


Circuitul de ştiri nu este prevăzut cu comutator, 
anclanşarea lui făcându-se automat odată cu începerea 
oficială a zilei active. 


ATENŢIE! Orice  defecţiune în functionarea 
circuitului de ştiri trebuie semnalată factorilor specializaţi 
în maximum 60 de la apariţia ei. In acest scop se apasă de 
mai multe ori butonul „A” amplasat ca în figura 5. 
Neglijarea acestui avertisment vă face pasibil de pedeapsă 
cu privarea de libertate pe o durată nedeterminată. 


6. Folosirea duşului. Instalaţia de duş este amplasată 
în colţul nr. 2 al obiectului 5-K Ea este compusă din 
instalaţia propriu-zisă (fig. 6.1) şi evacuarea la exterior 
(fig. 6 2) Pentru folosirea instalaţiei de duş se extrage din 
nişa prevăzută în plafon duza distribuitoare ataşată tubului 
de aducțiune. Instalaţia de duş poate funcţiona între 10 şi 
15 săptămânal. Lichidul de îmbăiere este alcătuit în 
următoarea compoziţie; 


— 750 ml H2O 

— 150 ml detergent nebiodegradabil 

— 75 ml esențe acide caracteristice POL 
— 20 ml soluţie clor 

— 5 ml soluţie antibiotică 

Total 1.000 ml lichid de îmbăiere. 


Se recomandă evitarea expunerii prelungite a ochilor 
şi a mucoaselor. 


7. Masa şi somnul în interiorul obiectului 5-K se 
desfăşoară ca activităţi de sine stătătoare, la fel ca într-un 
complex de boxe obişnuit. Consumatorul va fixa el însuşi 
orele celor trei mese zilnice conform codurilor afişate în 
partea din stânga - sos a panoufai „f. L «orefe respective 
consumatorul se va cupla cu sursa exterioară de lichid 
nutritiv. Regimul olimentar este cel înscris în diagrama 
poziționată în partea din dreapta - jos a panoului „f”. 


8. Activitatea profesională în interiorul obiectului 5-K 
se desfăşoară neîntrerupt, conform normelor în vigoare. 


ATENŢIE!  Părăsirea temporară a complexului 
compartimentat de boxe nu trebuie să atragă după sine 
suspendarea obligațiilor cetăţeneşti ori scăderea 
randamentului profesional. 


9. Satisfacerea altor nevoi fiziologice se face în nişa 
„g” poziționată în colţul nr. 3 al obiectului 5-K. Evacuarea 
la exterior a nişei „g” este prevăzută cu un incinerator 
amplasat sub planşeul obiectului 5-K. 


10. Părăsirea obiectului 5-K se face ca şi în cazul 
complexului de boxe pe baza unei autorizaţii tip eliberată 
cu cel puţin 24 de ore înainte. Pentru obţinerea 
autorizaţiei consumatorul va apăsa butonul „P” indicat în 
fig. 5. Părăsirea efectivă a obiectului 5-K se face numai 
după verificarea atentă a tuturor sistemelor şi aplicarea 
filtrelor absorbante din regiunea feţei. Consumatorul va 
dezactiva dispozitivul de securitate prin deconectare de la 
sursa de însiune de 10 KV. După eliberarea căii de acces 
„a” şi ieşirea consumatorului în mediul POL, se procedează 
la asigurarea obiectului 5-K prin blocarea câii de acces 
„a”. In acest scop se utilizează dispozitivul mecanic „h” şi 
piesa mobilă „h. 1 „după indicaţiile înscrise pe panoul 
dreptunghiular articulat. 


ATENŢIE! Părăsirea obiectului 5-K fără autorizaţie 
absolvă de orice răspundere organele însărcinate cu 
asigurarea lo exterior a persoanei consumatorului. 


INSTRUCŢIUNI SPECIALE 


A. PĂRĂSIREA OBIECTULUI 5-K ÎN CAZ DE 
PERICOL 


În cazul unui pericol iminent care primejduieşte 
integritatea psihică ori fizică a consumatorului, părăsirea 
obiectului! 5-K se face cu ajutorul dispozitivului de alarmă. 
Armarea dispozitivului de alarma se execută prin apăsarea 
butonului „C” aflat în vecinătatea - panoului» /* Acuplare 
sit sursele exterioare), în maximum 20” Ixmsumatorul se n- 
a instala în interiorul ţilşel „g” menţionată de instrucţiunea 
nr. 9 luând poziţia ghemuit, poziţie în care la expirarea 
timpului prevăzut el va fi catapultat în exteriorul obiectului 
5-K Obiectul 5-K va fi incinerat instantaneu la un minut 
după catapultarea consumatorului. Alertarea factorilor 
competenţi ţi declanşarea operaţiunii de recuperare a 
consumatorului se face de asemenea automat. 


ATENŢIE: Anularea alarmei nu se poate face în cazul 
obiectelor din gama 5-K. 


B. Administrarea unei doze normale de B.drog se 
face cu ajutorul trusei conţinute de conteinerul „e” 
menţionat în instrucţiunea nr. 4. 


ATENŢIE! Caracteristicile trusei de administrare a 
B.drogului nu permit o supervizare automată a calităţii 
dozei. Consumatorul va citi cu maximă atenţie indicaţiile 
de pe capacul trusei. 


ATENŢIE! Trusa de administrare B.drogului a fost 
concepută doar pentru administrarea mărcii curente de 


B.drog. 


C. În interiorul obiectului 5-K sunt interzise cu 
desăvârşire activitățile care ar putea conduce la 
reproducerea persoanei consumatorului. Reproducerea 
consumatorului este o operaţiune care priveşte în 
exclusivitate factorii specializaţi în rezolvarea acestui gen 
de probleme. 


PRECIZĂRI FINALE 


Consumatorul va reciti cu atenţie prevederile 
instrucţiunilor nr. 3, 4, 5, 6, 7 precum şi ale instrucţiunilor 
speciale A şi C. Se observă că din construcţie obiectul 5-K- 
303 nu permite convieţuirea a doi consumatori simultan. 
Din acest punct de vedere obiectul 5-K întruneşte cu 
succes condiţiile de securitate necesare desfăşurării unei 
vieţi normale a consumatorului. Pentru o şi mai mare 
siguranţă, circuitele de aer şi lichide nutritive au fost 
dimensionate doar pentru o singură persoană. 


Amplasarea obiectului 5-K, aşa cum s-a precizat şi în 
capitolul „GENERALITĂŢI”, se face într-o zonă cu un 
indice de aglomerare cu puţin mai scăzut decât 10, 
datorită dimensiunilor mari ale obiectului, Se va avea însă 
în vedere păstrarea unui nivel normal al condiţiilor 
ambientale impuse de POL, (climă, grad de respirabilitate, 
grad de aciditate a intemperiilor etc.) precum şi a nivelului 
normal de violenţă 


Se precizează încă o dată că obiectele din gama 5-K 
pot înlocui o perioadă bine determinată şi relativ scurtă 
(cca. 14 luni) condiţiile caracteristice unui complex 
compartimentat de boxe făi a însă a-l putea înlocui în 
totalitate. Prin gradul său de elaborare ridicat, bazat pe 
criterii riguros selecţionate, complexul compartimentat de 
boxe corespunde în mod ideal relaţiilor individ-POL, 


individ-violenţă socială, individ-individ. 

AVERTISMENT MAJOR! 11 Obiectele aparţinând 
gamei 5-K precum şi altor game similare constituie 
experimente incluse în programul de cercetări sociale 
aprobat. Ele trebuie deci considerate ca atare. 

ANEXA NR.! 


Prezintă: 


Lista accesoriilor conținute de  conteinerul 
compartimentat „e”. 


1. Trusa de administrare a B.drogului tip TAD-e 
2. Una pereche mănuji de plastic izo-lecmte 


3. Una rezervă filtru absorbant pentru instalaţia de 
du; 


4. Una rezervă filtre absorbante pentru regiunea 
feţei 


5. Una folie metalizată de supravieţuire pentru 
eventualitatea  defectării circuitului de căldură ori a 
sistemelor de reţinere a dozelor anormale eliberate de 
către POL 

6. Una armă de foc semiautomată cu pat rabatabil 


7. Una cutie conţinând 600 cartuşe +2% 


8. Un set flacoane insacabile a 100 ml fiecare 
conţinând acizi concentrați 


9. Una butelie conţinând gaz narcotic sub presiune 


(cca. 200 atm) 
10. Una bucată fluier semnalizator 
11. Una bucată oglindă 


n 


Conteinerul compartimentat „e” conține strictul 
necesar de accesorii utile consumatorului. Nu este 
recomandabilă introducerea în interiorul obiectului 5-K- 
303 a unor accesorii personale de utilitate scăzută ori 
îndoielnică. 

ANEXA NR. 2 


Prezintă: 


Câteva dintre posibilitățile de utilizare ale obiectului 
5-K-303 


1. Izolare de tip „Parţială” a consumatorului pe o 
durată nedeterminată 


2. Izolare de tip „Iotală” a consumato rului pe o 
durată nedeterminată 


3. Procese defulatorii de intensitate medie 


4. Ameliorarea nivelului personal au discordanţă 
psihosocială 


5. Petrecerea perioadei regulamentare de încetare a 
activității profesionale 


6. Provocare controlată a decesului 


